CELEX: 32019D2252
Language: et
Date: 2019-12-17 00:00:00
Title: Komisjoni otsus (EL) 2019/2252, 17. detsember 2019, mis käsitleb kavandatud kodanikualgatust Stop Finning – Stop the Trade (Ei uimepüügile ja -kaubandusele) (teatavaks tehtud numbri C(2019) 9203 all) (Ainult ingliskeelne tekst on autentne)

30.12.2019   
               
               
                  ET
               
               
                  Euroopa Liidu Teataja
               
               
                  L 336/312
               
            
         KOMISJONI OTSUS (EL) 2019/2252,
         17. detsember 2019,
         mis käsitleb kavandatud kodanikualgatust „Stop Finning – Stop the Trade“ („Ei uimepüügile ja -kaubandusele“)
         
            
               (teatavaks tehtud numbri C(2019) 9203 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. veebruari 2011. aasta määrust (EL) nr 211/2011 (1) kodanikualgatuse kohta, eriti selle artiklit 4,
         ning arvestades järgmist:
         
                     (1)
                  
                  
                     Kavandatud kodanikualgatuse „Stop Finning – Stop the Trade“ („Ei uimepüügile ja -kaubandusele“) sisu on järgmine: „Kuigi uimede eemaldamine ELi laevade pardal ja ELi vetes on keelatud ning kõik haid tuleb lossida ühes tükis koos uimedega, on EL üks suurimaid uimede eksportijaid ja maailma uimekaubanduse peamine transiidikeskus.“
                  
               
                     (2)
                  
                  
                     Kavandatud kodanikualgatuse eesmärgid on järgmised: „ELil on haipüügis oluline roll ning merel tehtavate kontrollide vähesuse tõttu toimub ELis endiselt uimede ebaseaduslik hoidmine, ümberlaadimine ja lossimine. Meie eesmärk on peatada ELis uimedega kauplemine, sealhulgas selliste uimede import, eksport ja transiit, mis ei ole ühes tükis looma kehaga. Kuna uimepüük takistab haide kaitseks tõhusate kaitsemeetmete võtmist, teeme ettepaneku laiendada Euroopa Parlamendi ja nõukogu määrust (EL) nr 605/2013 (2) ka uimedega kauplemise suhtes ning kutsume komisjoni seetõttu välja töötama uue määruse, et laiendada nõude „kõik haid lossitakse ühes tükis koos uimedega“ kohaldamist kogu haide ja raidega kauplemise suhtes ELis.“
                  
               
                     (3)
                  
                  
                     Euroopa Liidu lepinguga (ELi leping) tugevdatakse liidu kodakondsust ja täiustatakse liidu demokraatlikku toimimist, nähes selleks muu hulgas ette, et igal kodanikul on õigus osaleda liidu demokraatias Euroopa kodanikualgatuse kaudu.
                  
               
                     (4)
                  
                  
                     Seepärast peaksid kodanikualgatuse kord ja tingimused olema selged, lihtsad ja kasutajasõbralikud ning vastama kodanikualgatuse olemusele, et julgustada kodanike osalust ja muuta liit ligipääsetavamaks.
                  
               
                     (5)
                  
                  
                     Seoses kavandatava algatuse sisuga võib aluslepingute rakendamiseks vastu võtta liidu õigusakte, et
                     
                                 —
                              
                              
                                 kehtestada ühise kalanduspoliitika eesmärkide saavutamiseks vajalikud sätted Euroopa Liidu toimimise lepingu artikli 43 lõike 2 alusel;
                              
                           
                                 —
                              
                              
                                 kindlaks määrata raamistik ühise kaubanduspoliitika rakendamiseks ELi toimimise lepingu artikli 207 lõike 2 alusel.
                              
                           
               
                     (6)
                  
                  
                     Nimetatud põhjustel ei jää kavandatud kodanikualgatus ilmselgelt välja komisjoni volituste ulatusest, mille kohaselt on komisjonil õigus esitada ettepanek liidu õigusakti kohta, millega rakendatakse aluslepinguid vastavalt eespool nimetatud määruse artikli 4 lõike 2 punktile b.
                  
               
                     (7)
                  
                  
                     Lisaks on moodustatud kodanike komitee ja määratud kontaktisikud, nagu on ette nähtud eespool nimetatud määruse artikli 3 lõikega 2, ning kavandatud kodanikualgatus ei ole ilmselgelt ebaõiglane, põhjendamatu ega pahatahtlik ega ilmselgelt vastuolus liidu väärtustega, mis on sätestatud ELi lepingu artiklis 2.
                  
               
                     (8)
                  
                  
                     Seepärast tuleks kavandatud kodanikualgatust „Stop Finning – Stop the Trade“ (Ei uimepüügile ja -kaubandusele) registreerida,
                  
               ON VASTU VÕTNUD KÄESOLEVA OTSUSE:
         
            Artikkel 1
            Kavandatud kodanikualgatus „Stop Finning – Stop the Trade“ („Ei uimepüügile ja -kaubandusele“) registreeritakse.
         
         
            Artikkel 2
            Käesolevat otsust kohaldatakse alates 2. jaanuarist 2020.
         
         
            Artikkel 3
            Käesolev otsus on adresseeritud kavandatud kodanikualgatuse „Stop Finning – Stop the Trade“ („Ei uimepüügile ja -kaubandusele“) korraldajatele (kodanike komitee liikmetele), keda esindavad kontaktisikutena Nils KLUGER ja Alexander Hendrik CORNELISSEN.
         
         
            Strasbourg, 17. detsember 2019
            
               
                  Komisjoni nimel
               
               
                  asepresident
               
               Věra JOUROVÁ
            
         
         
            (1)  ELT L 65, 11.3.2011, lk 1.
         
            (2)  Euroopa Parlamendi ja nõukogu 12. juuni 2013. aasta määrus (EL) nr 605/2013, millega muudetakse nõukogu määrust (EÜ) nr 1185/2003 haiuimede eemaldamise kohta laevade parda (ELT L 181, 29.6.2013, lk 1).